מכון ישראלי לארכאולוגיה

מכון ישראלי לארכאולוגיה (ע"ר) נוסד בשנת 2002 במטרה להפיץ את הארכאולוגיה בקרב ציבור רחב ומגוון, להעלות את קרנה של הארכאולוגיה בחברה הישראלית ולתמוך בשימור המורשת המפוארת של ארץ-ישראל ובהפצתה ברבים. מכון ישראלי לארכאולוגיה הוא עמותה ומלכ”ר היחיד בארץ המאגד בקרבו את בכירי אנשי המקצוע בתחום החפירות הארכאולוגיות, בתחום התכנון, השימור, השחזור ופיתוח אתרי העתיקות ובחשיפת הארכאולוגיה לציבור הרחב באמצעות סיורים, הרצאות וכנסים.

המכון הוא גוף מוביל בישראל ביזום וניהול של פרויקטים ארכאולוגיים קהילתיים. צוות המכון מורכב מדוקטורים לארכאולוגיה, מאנשי שימור, ממומחים לתיירות ומתלמידי מחקר לתארים שני ושלישי. המכון פועל במגוון שיתופי פעולה עם מכונים ארכאולוגים אוניברסיטאיים בארץ ובעולם.

למכון כמה זרועות פעילות המקדמות את העשייה הארכאולוגית בארץ –

חפירות ושירותים ארכאולוגיים 
ביצוע חפירות ארכאולוגיות ומתן שירותים ארכאולוגיים מגוונים כגון תסקירים ארכאולוגים, חוות דעת ונספחים לתוכניות מתאר ותב"עות, ייעוץ ליזמים בכל הקשור בארכאולוגיה, חוק ומדיניות, אומדנים ותקצוב, ביצוע התכנות כלכלית והערכות סיכון ליזמים המתכננים פיתוח באתרי עתיקות. העמותה מבצעת גם מיזמים משולבים הכוללים, בין השאר חפירה ארכאולוגית, פיתוח, תכנון, שימור ושחזור אתרים, חפירות הצלה, פיתוח אתרי תיירות עתירי עתיקות וכן העמותה מספקת שירותים לוגיסטיים למשלחות מחקר אקדמיות מהארץ ומחו”ל, מכל מוסדות המחקר.

תגליות ארכאולוגיה לכל
"תגליות" היא הגוף המתמחה בהצגת הארכאולוגיה לציבור הרחב. תגליות מקיימת סיורים בארץ ובחו"ל בדגש ארכאולוגיה, סדרת הרצאות שנתית (מקוונת), כנסים וסדנאות בהם מציגים מיטב המומחים את פירות מחקריהם. כמו כן, השתלמויות מורי דרך המוכרות על ידי משרד התיירות. חזונה של תגליות להשיב את הארכאולוגיה של ארץ ישראל לציבוריות הישראלית.

שימור
פיתוח אתרי מורשת וחשיפתם לציבור הרחב הם יעד מרכזי של מכון ישראלי לארכאולוגיה (ע”ר). העמותה מפעילה את טובי האדריכלים, המהנדסים, המשמרים ואנשי המקצוע האחרים בתחום שימור ושחזור אתרים ארכאולוגיים והיסטוריים. מכון ישראלי לארכאולוגיה (ע"ר) מתמחה בשימור מבנים היסטוריים וארכאולוגיים, בהכנת חוות דעת ליזמים, בפיתוח אתרי תיירות ובביצוע סקרי שימור.

ארכאולוגיה קהילתית
מערך חינוכי-קהילתי-ארכאולוגי לחידוש הברית בין האדם למורשתו. מטרת העמותה להגביר את הזיקה בין הקהילה למורשתה תוך הכרת הרבדים המגוונים של עברנו ההיסטורי והתרבותי בארץ ישראל. הפרויקטים של מכון ישראלי לארכאולוגיה (ע"ר) מתמקדים באימוץ אתר ארכאולוגי על ידי הקהילה הצמודה אליו, בשני מיזמים עיקריים - לוד העתיקה ותל בית שמש.

קישורים חיצוניים
 
 

ארכאולוגיה של ארץ ישראל
ארכאולוגיה מקראית
ישראל: מדע וטכנולוגיה
מכוני מחקר לארכאולוגיה
ארגוני מחקר לארץ ישראל
ישראל: עמותות